《满庭芳 其一 午日》
明代·夏言

雨过阶除，风来帘幕，午窗清梦初回。端阳节近，满院海榴开。

细初盆池荷盖，雕梁畔、燕子飞来。醒睡眼，卿云五色，睛绕凤凰台。

故园当此日，兰舟竞渡，画鼓如雷。有芳洲草阁，绿水萦回。

只为君恩深重，谁知是、补衮非才。乌帽底，早堆华发，中夜对三台。

作者简介：夏言（1482—1548），字公谨，汉族，江西贵溪人。明正德进士。初任兵科给事中，以正直敢言自负。世宗继位，疏陈武宗朝弊政，受帝赏识。裁汰亲军及京师卫队冗员三千二百人，出按皇族庄田，悉夺还民产。豪迈强直，纵横辩博，受宠升至礼部尚书兼武英殿大学士入参机务，不久又擢为首辅。嘉靖二十七年议收复河套事，被至弃市死。其诗文宏整，又以词曲擅名。有《桂洲集》。